L 58/70 Jurnalul Oficial al Uniunii Europene 3.3.2015 DECIZIA (PESC) 2015/332 A CONSILIULUI din 2 martie 2015 de prelungire a mandatului Reprezentantului Special al Uniunii Europene pentru Caucazul de Sud și criza din Georgia CONSILIUL UNIUNII EUROPENE, având în vedere Tratatul privind Uniunea Europeană, în special articolul 33 şi articolul 31 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 8 iulie 2014, Consiliul a adoptat Decizia 2014/438/PESC (!) de numire a domnului Herbert SALBER în calitate de Reprezentant Special al Uniunii Europene (RSUE) pentru Caucazul de Sud și criza din Georgia. Mandatul RSUE urmează să expire la 28 februarie 2015. (2) Mandatul RSUE ar trebui prelungit pentru o perioadă suplimentară de opt luni. (3 RSUE îşi va executa mandatul în contextul unei situații care s-ar putea deteriora și care ar putea aduce atingere realizării obiectivelor acţiunii externe a Uniunii prevăzute la articolul 21 din Tratatul privind Uniunea Europeană, ADOPTĂ PREZENTA DECIZIE: Articolul 1 Reprezentantul Special al Uniunii Europene Mandatul domnului Herbert SALBER în calitate de RSUE pentru Caucazul de Sud și criza din Georgia se prelungeşte până la 31 octombrie 2015. Consiliul poate decide ca mandatul RSUE să se încheie mai devreme, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR). Articolul 2 Obiective de politică Mandatul RSUE se întemeiază pe obiectivele politicii Uniunii pentru Caucazul de Sud, inclusiv obiectivele definite în concluziile Consiliului European, reunit în sesiune extraordinară la Bruxelles la 1 septembrie 2008, și în concluziile Consiliului din 15 septembrie 2008, precum şi în cele din 27 februarie 2012. Aceste obiective includ: (a) în conformitate cu mecanismele existente, inclusiv Organizaţia pentru Securitate şi Cooperare în Europa (OSCE) și Grupul de la Minsk al acesteia, prevenirea conflictelor în regiune, contribuția la soluționarea paşnică a conflictelor în regiune, inclusiv criza din Georgia și conflictul din Nagorno-Karabah, prin promovarea returnării refugiaților și a persoanelor strămutate în interiorul țării și prin alte mijloace adecvate şi sprijinirea punerii în aplicare a unei astfel de soluţionări în conformitate cu principiile de drept internațional; (b) conlucrarea în mod constructiv cu principalii actori interesați în ceea ce priveşte regiunea; (c) încurajarea şi sprijinirea cooperării sporite dintre Armenia, Azerbaidjan și Georgia și, după caz, țările învecinate acestora; (d) sporirea eficacității și a vizibilității Uniunii în regiune. () Decizia 2014/438/PESC a Consiliului din 8 iulie 2014 de modificare și de prelungire a mandatului Reprezentantului Special al Uniunii Europene pentru Caucazul de Sud şi criza din Georgia (JO L 200,9.7.2014, p. 11).